Stemmeseddelen ved riksdagsvalget ga mulighet for å stemme på bare én liste - (førerens liste). Listen inneholdt bare nasjonalsosialistiske kandidater, med unntak for enkelte høyreorienterte politikere som Franz von Papen og Alfred Hugenberg. Velgere som vegret seg mot å stemme ble arrestert. Tjenestemenn som ikke gikk til valglokalet, kunne miste arbeidet sitt. En prest som nektet å avgi stemme, fikk en plakat klistret til huset sitt, med teksten «her bor en folkeforræder». Riksinnenminister Wilhelm Frick skrev et internt notat til lederne av valgstyrene at de hadde et nærmest uinnskrenket skjønnsmessig spillerom til å vurdere gyldigheten av stemmesedlene.